آمئریکا پرزیدنتی دونالد ترامپ ولادیمیر پوتینله گؤروش زامانی روسییا ایله موناسیبتلرین یاخشیلاشماسینی آرزو ائتدیینی، اما اونا اؤز وعدلرینی یئرینه یئتیرمهیه مانع اولدوغونو دئیهجک.
پوبلیکا. آذ خبر وئریر کی، بونو روسییا لیبرال دموکرات پارتییاسینین لیدری ولادیمیر ژیرینووسکی «روسییا ۱» تله کانالین ائفیرینده دئییب.
«ترامپ تکتبک گؤروشده بیزیم پرزیدنتیمیزه کونگره سین، سئناتین، محکمهلرین، هر ایکی پارتییانین و تهلوکهسیزلیک قوروملارینین اونا قارشی اولدوغونو دئیهجک»، - ژیرینووسکی بیلدیریب.
اونون سؤزلرینه گؤره، پوتین اوکراینا مسئلهسینین ده یئر آلاجاغی ایکی طرفلی یئنی سازیش باغلاماغا اومید ائدیر.
پارتییا لیدرینین فیکرینجه، آمئریکا کونگره سینین عضولری ترامپی محاربهیه ایتلییرلر، اما بو محاربه روسییایا قارشی دئییل.
«بو محاربه بیزه قارشی دئییل، باشقا اؤلکهیه قارشیدیر. بیز ترامپین اوزاق شرقده ائتدیکلرینه گؤز یوماجاغیق، او، ایسه روسییانین اوکراینا و کیئوده ائتدیکلرینه گؤز یوماجاق. بئلهلیکله، پلانتده ایکی موناقیشه بیتهجک»، - ژیرینووسکی یئکونلاشدیریب.
قئید ائدک کی، ولادیمیر پوتینله دونالد ترامپین صاباح ویتنامدا گؤروشه جه یی بارهده خبر یاییلیب. کرئمل بونو تصدیقلهسه ده، آمئریکا دؤولت کاتیبی رکس تیللرسون گؤروش حاقیندا هله هئچ بیر دقیق معلوماتین اولمادیغینی بیلدیریب.
azb_Arab azb_Arab azb_Arab azb_Arab azb_Arab azb_Arab azb_Arab